பனிக் கண்கள்

பனிக் கண்கள் அல் அமீனுல் தஸ்னீன் எப்போதும் சொல்லி விட்டு வருபவள் ! முதல் முறையாய் அறிவிப்பேதுமின்றி ! பேரீச்சைபழங்களோடும் *ஸம் ஸம்* நீரோடும் ! வந்திருக்கிறாள் நானில்லாத போது. ! எப்போதும் முத்தமிடுபவள் ! என்ன செய்திருப்பாளென தேடுகிறேன்! யாருக்கும் தெரியாமல்.! குழந்தைகளின் கன்னத்தில் ! எனதறையின் ஒவ்வொரு மூலையில் ! திறந்தே கிடக்கும் அலமாரிகளில் ! வீட்டின் முன்னிற்கும் யூகலிப்டஸ் இலைகளில் ! இருசக்கர வாகன கைப்பிடியில் ! கடந்த ரம்சானில் வாங்கித் தந்த குர்தாவில் ! எங்குமில்லை தடயங்கள்.! ஈத்தப்பழத்தோடு உரையாடிக் கொண்டே! பழைய கவிதை நூலை புரட்டினேன். ! சோக கவிதையின் கடைசிப்பத்தியில்! முத்தங்களை முட்டையிட்டிருக்கிறாள். ! இந்த கண்ணீர்த்துளிகள் படும் முன் ! சடாரென மூடுகிறேன்! அடைகாத்தல் ஒரு கடினப்பணியே